Оснивачи УН-а су гајили јаке наде да ће организација деловати у циљу спречавања конфликта између нација и тиме онемогућити будуће ратове. Ове наде се очито нису у потпуности обистиниле. Од 1947. па све до 1991. подела света на непријатељске блокове током Хладног рата је учинила остваривање миривних споразума јако тешким. Са окончањем Хладног рата, поново се јављају позиви да УН постане агенција за постизање светског мира и сарадње, док неколико десетина војних конфликта наставља да бесни широм планете. Распад Совјетског Савеза је оставио Сједињене Државе у јединственој позицији глобалне доминације, стварајући више нових проблема за УН.